Som kirketjenere, og kordegne får vi tit spørgsmål om hvad man må og ikke må i forbindelse med Vielse/velsignelser i Lindholm Kirke.

**Må vi pynte op i kirken?***Kirken sørger for alterbuketter i hvide farver - der er mulighed for at sætte en lille buket i hver bænk, der er 32 bænke. Mange vælger også at få fyrfadslys i hver anden bænk og blomst i hver anden. Hvis man ønsker lys skal man kontakte kirkekontoret 98172432 så vil kirken sørge for at lysesager og lys bliver sat op, lys koster ikke noget. Man kan komme ind i kirken ca. 1 time før en vielse for at pynte eller man kan aflevere blomster/pynt i kirken dagen før så sørger kirkebetjeningen for at det bliver sat i bænkene de afleverede ting skal være tydeligt markeret med navn, dato, og klokkeslet. Bænkebuketter skal være bundet og klar til at sætte i.*

**Må vi kaste med ris?***man må gerne kaste med ris ved Lindholm kirke, så længe det er udenfor, når brudeparret går ud lukker vi døren bag dem, dette er dels så det ser pænere ud på billeder, men også så der ikke kommer alt for mange ris ind i kirken.*

**Må vi drysse rosen/blomsterblade op af kirkegulvet?***Dette vil vi gerne frabede os da vi har tæppe på, og bladene laver pletter. Man kan få nogle ganske fine kunstige blade, som man gerne må bruge*

**Kan kirken passe på vores gaver?***under selve handlingen er der ikke kirkebetjening i våbenhuset og vi kan derfor ikke garantere for ting der er efterladt her. Dette gælder både, gaver, overtøj osv.*

**Kan vi få en musikker til at opføre et nummer for os?***Dette skal aftales med præst og organist.*

**Hvad skal vi gøre med ringene?***hvis ringene udleveres til kirketjeneren, vil denne sørge for at de står klar til præsten ved alteret. Æsken åbnes og stilles på knæfaldet.*

**Hvis i har andre spørgsmål eller ønsker så kontakt kirkekontoret på 98172432 gerne i god tid så vil vi prøve at finde svar til jer**